**JEGYZŐKÖNYV**

**Hidas Község Önkormányzat**

 **Képviselő-testületének**

**2023. március 7. napján**

megtartott rendkívüli, nyilvános üléséről.

Hozott határozatok:

16/2023.(III.07.)

17/2023.(III.07.)

**JEGYZŐKÖNYV**

A jegyzőkönyv készült **2023. március 7. napján 9.00 órai kezdettel**

**Hidas** Község Önkormányzat Képviselő-testületének **rendkívüli,** **nyilvános** ülésén.

Az ülés helye**:** Hidas, Kossuth Lajos utca 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. Borsosné Schwáb Rita alpolgármester
3. Dr. Balázs Dalma Brigitta képviselő
4. Fábián Izabella képviselő
5. Kérő Imre képviselő
6. Steiner-Orosházi Szandra képviselő

**Valamint**:

Dr. Tóth Attila jegyző

Lórenczné Illés Anikó jkv. vezető

Az ülésről Fényes Endre képviselő hiányzott.

**Berg Csaba polgármester** köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 6 fő jelen van. Ismertette, hogy a rendkívüli testületi ülés összehívását az indokolta, hogy az óvodai beíratást megelőző hirdetmény közzétételével kapcsolatban döntést kell hozni.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**16/2023. (III.07.) számú határozata**

Az elfogadott napirendi pontok:

1. **Az Óvodai beíratást megelőző hirdetmény közzététele**

**Ea.: Berg Csaba polgármester, Steiner-Orosházi Szandra intézményvvezető**

**Berg Csaba** polgármester elmondta, hogy a napirenddel kapcsolatban a képviselők az előterjesztéseket megkapták, mely részletezi a 2023/2024. nevelési évre az óvodáskorú gyermekek jelentkezését, a beíratás tervezett időpontját, mely 2023.04.27-04.28.-a lenne.

**Steiner-Orosházi Szandra** képviselő és intézményvezető elmondta, hogy ő kezdeményezte, hogy hozzák előre ezt a döntést és ne várják meg a következő testületi ülést ezzel, mert úgy tudja a környező óvodákban is ezen időszakban történnek majd meg a beiratkozások és szeret időben reagálni a dolgokra, bár szerencsére nem fenyegeti őket olyan veszély, hogy elvinnének gyermeket az óvodából.

**Dr. Tóth Attila** jegyző kiemelte, hogy a közoktatási törvény szerint a beíratás időpontja előtt 30 nappal kell közzétenni a hirdetményt, mivel az időpont április 27 és 28, így bőven előtte vannak. A hirdetményt az önkormányzat honlapján közzéteszik majd és egyéb fórumokon is meghirdetik.

A nemzeti köznevelésről szóló 2011. évi CXC. törvény 83. § (2) bekezdés b) pontjában foglaltak szerint a fenntartó dönt az óvodába történő jelentkezés módjáról, az óvodai általános felvételi időpontról. A nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendelet 20. § (1) bekezdése szerint az óvodai beiratkozásra a tárgyév április 20. és május 20. napja között kerül sor.

A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal -közleményt vagy hirdetményt tesz közzé a saját honlapján,-közlemény vagy hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon. Az óvodai beíratás időpontja előzetesen egyeztetésre került az óvodavezetővel.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**17/2023. (III.07.) számú határozata**

Hidas Község Önkormányzat Képviselő-testülete -mint a Hidasi Szivárvány Óvoda és Bölcsőde fenntartója- úgy határozott, hogy :

I. a 2023/24 nevelési évre az óvodai és bölcsődei beíratás időpontját **2023. április 27- 28.** napjaiban, jelen határozat mellékletét képező „Hirdetmény”-ben foglaltak szerint határozza meg.

II. felkéri a Polgármestert a 2023. évi óvodai és bölcsődei beíratásról szóló Hirdetmény-nek az Önkormányzat hivatalos honlapján ([www.hidas.hu](http://www.hidas.hu)) való közzétételére, a Hidasi Hírmondóban és a Képújságban megjelentetésére, valamint az óvoda honlapján való közzététel kezdeményezésére.

Határidő: 2023. március 13.

Felelős: Polgármester

Tekintettel arra, hogy az ülésen több kérdés, észrevétel, indítvány nem hangzott el a polgármester a képviselő-testület ülését berekesztette.

kmf.

|  |  |
| --- | --- |
| Berg Csabapolgármester | Dr. Tóth Attila jegyző |